Številka: 450-239/2023/2

Datum: 5. 9. 2023

Na podlagi 16. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21,[189/21](http://www.uradni-list.si/1/objava.jsp?sop=2021-01-3724), [153/22](http://www.uradni-list.si/1/objava.jsp?sop=2022-01-3795) in [18/23](http://www.uradni-list.si/1/objava.jsp?sop=2023-01-0348)), 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZNNŠPP, [141/22](http://www.uradni-list.si/1/objava.jsp?sop=2022-01-3469), [158/22](http://www.uradni-list.si/1/objava.jsp?sop=2022-01-4017) – ZDoh-2AA in [71/23](http://www.uradni-list.si/1/objava.jsp?sop=2023-01-2202)), na podlagi 2. točke prvega odstavka 215. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, [149/22](http://www.uradni-list.si/1/objava.jsp?sop=2022-01-3469)), Spremembe Proračuna Republike Slovenije za leto 2023 (Uradni list RS, št. št. 65/2023 – Rb2023), Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22, 65/23 in 76/23 – ZJF- I – ZIPRS2324) izdaja minister za vzgojo in izobraževanje naslednji

**S K L E P**

**o sofinanciranju prilagoditev učbenikov in učil**

1. člen

Sredstva za sofinanciranje prilagoditve učbenikov in učil za slepe in slabovidne učence in dijake ter učence in dijake z motnjami branja se dodeli pod naslednjimi pogoji:

* društvu, ki ima status društva, ki deluje v javnem interesu,
* da ima društvo strokovno znanje in zmožnosti za prilagoditev učbenikov in učil za slepe in slabovidne učence in dijake ter učence in dijake z motnjami branja,
* da ima društvo vsaj 5 let izkušenj s prilagoditvami učbenikov in učil za slepe in slabovidne učence in dijake ter učence in dijake z motnjami branja.

1. člen

Do sredstev za sofinanciranje po tem sklepu v skupni višini do največ 64.000,00 evrov za leti 2023 in 2024 je upravičen prijavitelj, ki izpolnjuje pogoje iz 1. člena navedenega sklepa.

V kolikor je več prijaviteljev, se predvideni znesek razdeli glede na načrt programa prilagoditev učbenikov in učil ter izkazane potrebe.

S prijavitelji se sklene pogodba o sofinanciranju prilagojenih učbenikov in učil za slepe in slabovidne učence in dijake ter učence in dijake z motnjami branja, kjer bodo natančneje določene obveznosti pogodbenih strank.

1. člen

Ocenjena vrednost sklepa znaša v skupni višini do največ 64.000 EUR ob upoštevanju potreb po tovrstnih gradivih v zadnjih dveh letih.

Sredstva v višini 32.000,00 evrov so zagotovljena v proračunu RS za leto 2023 na proračunski postavki 231753 – Učbeniki in učna tehnologija, konto 4120 – Tekoči transferi nepridobitnim organizacijam in ustanovam, na ukrepu 3311-11-0025 – Podporne aktivnosti. Skrbnik sklepa je dr. Breda Mulec, skrbnik proračunske postavke je Aleš Ojsteršek.

Obseg financiranja po tem sklepu iz proračuna RS za leto 2024 bo določen s sklepom o spremembi tega sklepa v skladu s proračunskimi zmogljivostmi ministrstva. Prevzemanje obveznosti za proračunsko leto 2024 se odloži, dokler za ta namen ministrstvo ne bo imelo zagotovljenih pravic porabe v posebnem delu proračuna RS za leto 2024.

1. člen

Sklep začne veljati z dnem podpisa.

dr. Darjo Felda

MINISTER

* Zbirka dokumentarnega gradiva